gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl en ca gl gl gl gl gl gl gl gl de en sv fr de de it gl gl gl gl gl gl es gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - E que é a OMC?
Luns, segunda feira, 26 de setembro de 2022
Especial: Canto custa arrefriar o Planeta?
Composta por 153 países, cada un destes ten un voto, mais poucas veces se vota. As decisións son tomadas polos países centrais.
Tags: Banco Central comercio FMI OMC Xenebra
Protesta contra a OMC
A Organización Mundial do Comercio (WTO, segundo as siglas inglesas), nace no ano 1995 para substituír o GATT (Acordo Xeral sobre as Taxas Alfandegueiras e o Comercio) que, asinado por 23 países en 1947, instauraba novos regulamentos liberais minguando dereitos alfandegueiros e outras restricións ao comercio.
A nova organización creouse para administrar os acordos da Rolda de Uruguai (1986-94, asinados en Marraquesh) da súa predecesora, pero con extensións. Non só se encarga de regulamentar os bens industriais, tamén os servizos –privatizacións en todos os eidos salvo o militar, policial, xudicial e o Banco Central–, a agricultura e a propiedade intelectual, incluíndo as patentes sobre principios activos de medicamentos, sobre os OMX (Organismos Modificados Xeneticamente) e sobre os seres vivos.
Con sede en Xenebra, está composta por 153 países e a norma –ao contrario que o Fondo Monetario Internacional (FMI) ou o Banco Mundial, onde impera a máxima "un dólar, un voto"– é "un país, un voto". Mais poucas veces se vota. As decisións son tomadas polos países centrais, dado que a meirande parte dos países do Sur non poden manter un embaixador permanente en Xenebra nin seguir as complexas negociacións, que precisan de amplas e expertas delegacións.
Cada dous anos organiza unha xuntanza ministerial. A primeira foi en Singapur en 1996. Seguíronlle Xenebra, Seattle, Doha, Cancún, Hong-Kong e a deste ano (do 30 de novembro ao 2 de decembro) será a sétima, en Xenebra. A Rolda de Doha, único lugar onde non había acceso para os movementos antiglobalización, segue a ser a referencia dunhas negociacións freadas dende a "batalla de Seattle".
Se o FMI e o Banco Mundial afectan a cidadanía de xeito indirecto, a OMC impón políticas de choque frontal contra os seus dereitos. O mercado manda sobre o dereito nacional. Os seus acordos son case mandamentos divinos que lle permiten meter chanca nas leis e asuntos internos dos países.
Os programas de estabilización macroeconómica do FMI e de axustamento estrutural do Banco Mundial eran opcionais –malia que para moitos países a necesidade obriga–, mais as "leis" da OMC son obrigatorias. Así, prodúcense situacións como a chegada ao Sur de produtos dos subsidiados do Norte por baixo do custe de produción e a ruína das economías locais.
Os acordos máis polémicos son o ADPIC (Aspectos dos Dereitos de Propiedade Relacionados co Comercio), que ampliou a protección mundial das patentes, e o AXCS (Acordo Xeral sobre Comercio de Servizos), unha brutal ameaza sobre os servizos públicos de moitos países e unha pedra no camiño para os que os necesitan crear. Co AXCS, a OMC considera no mercado dos "servizos" dende o ensino até a saúde, pasando loxicamente polo ambiente e o ocio (deporte, cultura, …).
Máis información no Especial: Canto custa arrefriar o Planeta?
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto